Dartija
Dartija (agrāk arī Progress) ir Iecavas pilsētas daļa tās dienvidos. Izvietojusies Ģedules krastā 3 km no Iecavas centra un 46 km no Rīgas. Apdzīvotā vieta izveidojusies pie bijušās Dartijas pusmuižas (Dorotheenhof) centra. Izaugusi pēckara gados Iecavas pilsētciemata dienvidu pierobežā kā padomju saimniecības "Dartija" (vēlāk — "Progress") centrālais ciemats. Vēlāk daļa apdzīvotās vietas iekļauta pilsētciemata teritorijā.